
Dažnai žmonės klausia kiek šis aplinkraštis kainuoja. Jis yra NEMOKAMAI, kadangi | 
šv. Juozapas už jį moka. Bet šv. Juozapas visuomet ieško žmonių, kurie jam 
įvairiausiais būdais padėtų plėsti Jėzaus karalystę, ar per materialinę pagalbą, ar per | 
religinės literatūros platinimą, ar per maldą ir kitus gerus darbus. Ar jis toliau galės | 
tęsti savo iškilmingą darbą, priklauso nuo kiekvieno žmogaus atsiliepimo į jo kvietimą. | 


Mieli Tradicijos draugai, 


Gegužės mėnuo yra ypatingai skirtas Dievo Motinos garbei. 
Tai labai tinka, turėtų juk taip būti, kaip gamtoje viskas pradeda 
Žydėti, taip ir mūsų meilė Marijai bei visas mūsų dvasinis gyvenimas 
turėtų augti ir žydėti. 

Visa tai yra pagal Dievo planą ir valią, nes Jis norėjo per 
Mariją tapti žmogumi ir ateiti į šį pasaulį. Marija buvo tarsi vartai, 
per kuriuos Kristus, visų išganymo ir šventumo malonių šaltinis, 
atėjo pas mus, bet ne tik įsikūnijimo akimirkoje. Ji ir vėliau buvo ir 
visada yra atsidavusi visa savo valia ir pilnu sutikimu Sūnaus 
išganymo darbui, dalyvavo ir dalyvauja jame. Taip ji tapo, kaip 
teologija ją vadina, bendraatpirkėja ir visų malonių tarpininke. 

Ši Marijos misija nepasibaigė su Jėzaus mirtimi ar su Jo 
įžengimu į dangų, bet tęsiasi toliau ir tapo dar labiau veiksmingesne. 

Jeigu Dievas per Mariją pasirinko kelią į pasaulį, tuomet 
žmonės negali padaryti nieko geresnio, kaip tik rinktis kelią per 
Mariją į Dievą. 

To neįmanoma padaryti geriau, negu patikėti save Marijos 
globai ir pasiaukoti jai, pasirenkant Mariją kaip Valdovę ir jai save 
atiduoti kaip jos nuosavybę, kad ji mus lydėtų, Jormuotų ir mus 
tobulintų. Kas padaro tokį pasiaukojimą, tas jau nebegyvena sau ir 
savo pasaulietiškiems tikslams, bet — Marijos, kurios ketinimai 
visuomet tobulai dera su Dievo valia. Ir pati Marija, būdama iš visų 
motinų geriausia, padarys šias sielas panašias į Jėzų, kurį ji nešiojo 
savo įščiose. Taigi Marija priima ne tik mūsų atsidavimą kaip 
dovaną, bet ji priima taip pat visus mūsų rūpesčius bei gyvenimo 
uždavinius kaip savo ir dėl jų rūpinasi. 

Siela, kuri pasidovanoja Marijai, ne tik nieko nepralaimi, bet 
netgi gali laimėti neapsakomai daug jau šiame gyvenime ir 
amžinybei. 

Kaip labai tobulina sielą troškimas nuo pat pasiaukojimo 
akimirkos gyventi tik Marijai, veikti visuomet susijungus su jos valia 
ir ketinimais! Tokia siela niekuomet nėra viena, bet su ja veikia 
Marija, kuri, kaip šventieji sako, yra užtarianti visagalybė. Tokia 
siela turi ypatingą galią Dievo širdžiai, kuris mato joje ne tik kažkokį 
žmogų, bet — savo Motiną, kurios nuosavybė ji yra. Nėra geresnės 

pratybos, kilnesnio ir tobulesnio būdo išrauti egoizmą iš savo širdies 
ir kovoti prieš nuodėmes, kaip pasiaukoti Marijai. 

Tiek daug žmonių šiandien pasiduoda blogiui, tarnauja tik 
savo interesams, renkasi turtą, garbę, valdžią, nuodėmę arba tiesiog 
šėtoną kaip savo sielos viešpatį, nors jie dėl to praranda taiką šiame 
pasaulyje ir amžiną laimę. Todėl šiandien blogis yra ypač galingas. 
Ir velnias atlygina jų tarnystę amžina pražūtimi, tad daug nekaltų 
sielų yra įtraukiamos į tą pačią nelaimę. 

Kad kuo daugiau sielų pasiaukotų Marijai ir, ypač, kunigai 
suprastų, jog nėra geresnės priemonės vesti sielas pas Kristų ir 
saugoti jas malonėje! Ar tik velnias nori turėti vienminčių ir 
šalininkų, o Marija - ne, kuriai tarnauti yra ne tik džiaugsmas, bet ir 
garbė, kuri trokšta ne sielų pražūties, bet —- jų išgelbėjimo? 

Apie Marijos reikšmę per jos Sūnaus karalystės įsteigimą ir 
pasiaukojimą jai nedaug kas parašė aiškiau negu šv. Liudvikas 
Grinjonas de Monfortas. Svarbiausias jo raštų rinkinys yra „Auksinė 
knyga“ (ją galima įsigyti pas mus), kurioje yra aprašyta 
pasiaukojimo esmė ir pasiruošimas. Šie tekstai yra tikrai gilūs, tad 
kiekvieną kartą, kai mes juos vėl skaitome, atrandame naujus dalykus 
ir suprantame geriau. 


Jūsų Kristuje, 


kun. Josef Persie 


Iki dabar rožančiaus žygio dėl Rusijos paaukojimo Nakaltajai Marijos 
Širdžiai rezultatas yra: 


visame pasaulyje: virš 18 000 000 rožančių. 


Rytų Europos šalyse: Lietuvoje 23 823 
Estijoje 2410 
Latvijoje 1 330 
Baltarusijoje 13519 
Ukrainoje 188 097 
Lenkijoje 98473 
Iš viso: 327 642 


Motyvai pasiaukoti Švč. Mergelei Marijai! 


Marija dovanoja save jos meilės vergui 


L] Švenčiausioji Mergelė, būdama švelnumo bei 
gailestingumo motina, niekada nenusileidžianti meile bei dosnumu, 
matydama, kad jai visiškai atsiduodama, norint ją pagerbti ir jai 
tarnauti, atsisakant visko brangiausio ir siekiant ją papuošti, pati 
neapsakomu būdu irgi visiškai atsiduoda tam, kuris jai visa dovanoja. 
Ji nugramzdina jį savo malonių bedugnėn; ji išpuošia jį savo 
nuopelnais; ji paremia jį savo galybe; ji apšviečia jį savo šviesa; ji 
apgaubia jį savo meile; ji perduoda jam savo dorybes: nusižeminimą, 
tikėjimą, skaistumą ir t. t.; ji tampa Jėzaus atžvilgiu jo laiduotoja, jo 
papildytoja ir jo viskuo. Galiausiai, kadangi šis žmogus visiškai 
pasiaukojo Marijai, Marija irgi jam visiškai pasiveda, tad apie šį 
Marijos tobuląjį tarną ir vaiką galima pasakyti tai, ką šv. Jonas 
Evangelistas kalbėjo apie save, dėl visų jos gėrybių priglaudęs 
Švenčiausiąją Mergelę: Accepit eam discipulus in sua („Mokinys 
pasiėmė ją pas save“, Jn 19, 27). 

Jei siela ištikima, joje sukyla didelis nepatiklumas, panieka bei 
neapykanta sau ir didelis pasitikėjimas bei didelė pagarba jos gerajai 
Valdovei Švenčiausiajai Mergelei. Ji nebesiremia, kaip iki tol, savo 
nuostatomis, ketinimais, nuopelnais, dorybėmis ir gerais darbais, nes 
. visiškai pasiaukojusi Jėzui Kristui per gerąją Motiną, turi tik vieną 
lobį, kuriame slypi visi sielos turtai. Šis lobis nebėra joje, jis — pati 
Marija. 

Tai skatina artėti prie mūsų Viešpaties be vergiškos baimės ir 
skrupulų,  pasijutus  maldininku. Mokytasis tėvas Rupertas, 
darydamas užuominą į Jokūbo pergalę prieš angelą (Pr 32, 25-30), 
taria Švenčiausiajai Mergelei šiuos gražius žodžius: „O Marija, mano 
Valdove ir nepalytėtoji Dievo-žmogaus Jėzaus Kristaus Motina, ne 
savo, bet tavo nuopelnais apsiginklavęs, aš trokštu kovoti su šiuo 
Vyru, t. y. Dievo Žodžiu!“ — O Domina, Dei Genitrix, Maria, et 
incorrupta Mater Dei et hominis, non meis, sed tuis armatus meritis, 


"Ištrauka iš: Šv. Liudvikas Marija Grinjonas de Monforas, Auksinė knyga, p. 92— 
95. 

cum isto Viro, scilicet Verbo Dei, luctari cupio (Rup. prolog. in 
Cantic.). 

Ak, kokie mes galingi ir stiprūs greta Jėzaus Kristaus, 
apsiginklavę vertos Dievo Motinos, kaip sako šv. Augustinas!, 
meilingai nugalėjusios Visagalį, nuopelnais ir užtarimu! 


2. Marija mūsų gerus darbus nuskaistina, papuošia ir padaro 
priimtinus jos Sūnui 

Kadangi šia praktika visi geri darbai mūsų Viešpačiui 
atiduodami per šventosios Jo Motinos rankas, geroji Valdovė juos 
nuskaistina, išgražina ir padaro priimtinus savo Sūnui. 

1. Ji nuvalo nuo jų visas savimeilės dėmes, kurios nepastebimai 
atsiranda, kai net geriausiuose poelgiuose kūriniai nejučiom paslysta. 
Jie patenka į tyras ir vaisingas jos rankas, kurios niekada nebūna 
tuščios ir nedykinėja, bet nuskaistina visa, ką paliečia, nuo gautosios 
dovanos nuvalydamos tai, kas gali būti gendama ar netobula. 

2. Ji išgražina juos, papuošdama savo nuopelnais ir dorybėmis. 
Panašiai valstietis, norintis laimėti karaliaus bičiulystę ir palankumą, 
eina pas karalienę ir dovanoja jai obuolį, kuris yra visos jo pajamos, 
kad karalienė padovanotų jį karaliui. Priėmusi menką, vargingą 
valstiečio dovaną, karalienė įdės šį obuolį į didelį ir gražų aukso 
dubenį ir tada pateiks valstiečio vardu karaliui; taip obuolys, nors 
pats savaime ir nevertas, taps Jo Didenybės verta dovana, 
atsižvelgiant į dubenį, kuriame jis yra, ir į asmenį, kuris jį įteikia. 

3. Ji dovanoja šiuos gerus darbus Jėzui Kristui. Iš to, kas 
dovanojama jai, ji galiausiai nieko nepasilieka sau; ji sąžiningai visa 
perduoda Jėzui Kristui. Ką nors perduodant jai, neišvengiamai 
duodama Jėzui; kai ji aukštinama ir šlovinama, ji tučtuojau pati ima 
aukštinti ir šlovinti Jėzų. Giriama ir laiminama, dabar, kaip ir 
kadaise, kai buvo pagarbinta šv. Elzbietos, ji gieda: Magnificat 
anima mea Dominum („Mano siela šlovina Viešpatį“, Lk 1, 47). 

4. Ji skatina Jėzų priimti šiuos gerus darbus, kad ir kokia 
menka bei varginga būtų ši dovana šventųjų Šventajam ir karalių 
Karaliui. Kai žmogus ką nors dovanoja Jėzui pats, remdamasis savo 


! Šv. Augustinui priskiriamas pamokslas In fest. Assumpt. B. M. V. 

pastangomis ir padėtimi, Jėzus dovaną tikrina ir dažnai atmeta dėl ją 
darkančios savimeilės dėmės, kaip kadaise atmetė žydų aukas, 
kupinas savanaudiškumo. Tačiau kai Jam kas nors dovanojama per 
Jo mylimosios tyras ir mergeliškas rankas, Jis priima tai iš silpnumo, 
jei šis žodis čia leistinas, atsižvelgdamas ne tiek į tai, kas 
dovanojama, kiek į dovanojančią gerąją savo Motiną; Jis paiso ne 
tiek iš kur gauta ši dovana, kiek to, per ką ji gauta. Šitaip Marija, 
niekada neatstumiama ir visada gerai priimama savo Sūnaus, 
pasiekia, kad Jo Didenybė priimtų visa, ką ji dovanoja, ar tai būtų 
menkas, ar didelis dalykas; kad Jėzus sutiktų tai priimti, pakanka, 
kad dalyką perduoda Marija. Siekiantiems tobulumo šv. Bernardas 
yra taip pataręs: „Norėdami ką nors dovanoti Dievui, pasirūpinkite 
įteikti tai per labai priimtinas ir labai vertas Marijos rankas, jei 
nenorite būti atstumti“ — Modicum guod offere desideras, manibus 
Marie offerendum tradere cura, si non vis sustinere repulsam (šv. 
Bernardas, Lib. de Agued.)!. 

Argi ne pati prigimtis įkvepia mažuosius taip laikytis didžiųjų 
atžvilgiu, kaip matėme?? Kodėl gi malonė negalėtų mus paskatinti 
taip pat elgtis ir Dievo atžvilgiu, nes Jis be galo aukštesnis už mus, ir 
"prieš Jį mes mažesni už atomus? Tačiau mes turime tokią galingą 
gynėją, jog ji niekada neatstumiama; tokią išradingą, kuri net žino 
visas paslaptis, kaip laimėti Dievo širdį; tokią gerą ir labdaringą, jog 
ji neatstumia net menkiausio ir pikčiausio žmogaus. Vėliau dar 
papasakosiu apie tikrąjį šių tiesų pirmavaizdį Jokūbo ir Rebekos 
istorijoje“. 


Šis pamaldumas — puiki priemonė teikti Dievui kuo didžiausią šlovę 


Ketvirtas motyvas. - Ištikimai praktikuojamas, šis pamaldumas 
yra puiki priemonė visų mūsų gerų darbų vertę panaudoti kuo 
didžiausiai Dievo šlovei. Nors ir būdami įpareigoti, beveik niekas 
nesiekia šio kilnaus tikslo arba dėl to, kad nežino, kur slypi ta 
didžiausia Dievo šlovė, arba dėl to, kad jos nenori. Tačiau 
Švenčiausioji Mergelė, kuriai perleidžiama mūsų gerų darbų vertė ir 


" Serm. in Nativ. B. M. V.: de agueductu, 18. 
* Žr. Nr. 147. 
* Žr. Nr. 183 ir toliau. 

nuopelnai, tobulai žino, koks yra didžiausias Dievo pašlovinimas, ir 
visa daro tik didesnei Dievo garbei. Todėl tobulas šios gerosios 
Valdovės tarnas, kaip sakyta, visiškai pasiaukojęs jai, gali drąsiai 
teigti, kad visų jo poelgių, minčių ir žodžių vertė panaudojama kuo 
didžiausiai Dievo šlovei, jei tik jis aiškiai neatšaukia savo aukos. Ar 
galima rasti, kas labiau paguostų sielą, mylinčią Dievą skaisčia bei 
nesavanaudiška meile ir branginančią Dievo šlovę bei naudą labiau 
negu savo? 


Apie kunigų celibatą' 


Nemažai žmonių, netgi dvasininkų, šiandien reikalauja kad Bažnyčia 
panaikintų kunigų celibatą kaip skandalų priežastį. Jie sako, 
celibatas, tik kaip vėliau įvestas Bažnytinis įsakymas, neturi ryšio su 
kunigystės esme. Todėl svarbu patikrinti, ar tai tiesa, ir giliau 
suprasti jo dvasinę reikšmę. 


79. Kodėl Bažnyčia reikalauja iš kunigų laikytis celibato? 


Būdamas antruoju Kristumi, kunigas turi visiškai priklausyti 
Dievui ir savo Viešpačiui Jėzui Kristui. Kadangi jis kiekvieną dieną 
stovi prie altoriaus ir atnašauja dieviškos meilės Auką, jis pats turi 
visą savo meilę dovanoti Dievui. Be to, jis privalo rūpintis jam 
patikėtomis sielomis kaip tėvas ir brolis, o to jis negalėtų daryti, jei 
turėtų ant pečių dar ir savo šeimą. 


! Ištrauka iš: Kun. Matthias Gaudron, Katalikų katekizmas apie Bažnyčios krizę. 

Katalikų kunigas visiškai susilygina su Kristumi, kuris irgi 
buvo nevedęs ir gyveno mylėdamas vien tik savo dangiškąjį Tėvą bei 
nemirtingas sielas. 

Gyvenimas celibate, žinoma, yra didelė auka, tačiau ši auka 
turi tapti vaisinga Bažnyčiai. Kaip Kristus savo kančia atpirko 
pasaulį, taip ir kunigas tik tada galės daug padaryti dėl Bažnyčios ir 
dėl sielų išganymo, kai jis gyvens aukos gyvenimą. Kaip tik šiais 
laikais, kada gresia pavojus gyvenimo džiaugsmą matyti tik 
žmogiškoje ir kūniškoje meilėje, būtinai reikia celibato besilaikančių 
kunigų ir vienuolių pavyzdžio, kad primintų žmonėms apie 
aukštesnius dalykus ir idealus. 


80. Ar celibatas nėra nenatūralus ir nežmogiškas 
reikalavimas? 


Naujasis Testamentas moko, kad Dievui pašvęstas skaistus 
gyvenimas yra aukštas idealas. Kristus sako, kad esama ne tik 
eunuchų iš prigimties, bet ir tokių, „kurie patys save tokius padarė 
dėl dangaus karalystės“ (Mt 19, 12). „Kas pajėgia išmanyti, 
“ teišmano!“ 

Žmonių santuoka yra paveikslas meilės, kuri turėtų viešpatauti 
tarp Kristaus ir sielos. Tačiau ji yra tik paveikslas, o ne tikrovė. 
Todėl po mirties ji bus išskirta. Danguje jau nebėra santuokos (plg. 
Mt 22, 30), tačiau visi gyvena vien tik Dievo meile, kuri jau dabar 
Dievui atsidavusioms sieloms yra vienintelė meilė. Todėl celibatas 
yra lyg įžanga į amžinąjį gyvenimą. 

Kai žmogus savo aistras suvaldo ir palenkia aukštiems 
idealams, atsiskleidžia giliausia žmogaus esmė. Gyvulys to niekada 
negali padaryti, nes jį valdo instinktai. O žmogus gali atsisakyti savo 
kūniškų poreikių dėl aukštesnio gėrio ir netgi dažnai privalo tai 
padaryti. Jei jis to nepadarys, nusmuks iki gyvulio lygio. 

Tai yra puikus Bažnyčios gyvybingumo ir džiaugsmingo 
tikėjimo įrodymas, kai jauni žmonės atsisako santuokos ir 
šeimyninės laimės tam, kad visiškai priklausytų Dievui. Nuo 
Bažnyčios  atskilusios bendruomenės dažniausiai iš karto 
panaikindavo celibatą, nes tikriausiai nebegalėdavo savo sekėjams 
perteikti tos galios. 


81. Ar celibato panaikinimas nepadidintų pašaukimų 
skaičiaus? 


Gal panaikinus celibatą bent iš pradžių ir pagausėtų pašaukimų, 
tačiau taip blogio nenugalėtume, o kapituliuotume prieš jį. Tada 
kunigais taptų daug tokių, kurie apskritai neturi pašaukimo. Verčiau 
reikia klausti, kodėl anksčiau atsirasdavo pakankamai žmonių, 
galėjusių paaukoti tokią auką, o šiandien tokių žmonių labai reta. 

Celibatas yra rimta kliūtis neturintiems pašaukimo. Kitaip 
daugelis siektų kunigystės visai dėl kitų, dažniausiai niekingų, 
motyvų, pvz., dėl pastovios darbo vietos, dėl geros algos, dėl 
garbingos padėties visuomenėje ir t. t. Didesnę dalį tokių žmonių nuo 
kunigystės sulaiko būtent celibatas, o Bažnyčiai ir tikintiesiems tai 
išeina tik į gera. 


82. Ar celibato laikymasis siekia apaštalų laikus? 


Yra beveik tikra, jog celibato laikymasis siekia apaštalų laikus, 
ir todėl nuo pat pradžios tai buvo Bažnyčios taisyklė. Nors pradžioje 
vyskupais bei kunigais dažnai tapdavo vedę vyrai, po šventimų jie 
privalėdavo susilaikyti nuo santuokinių santykių ir galėdavo su 
žmona gyventi — jei apskritai dar gyvendavo — tiktai kaip brolis ir 
sesuo. 

Kai apaštalas Paulius, vardydamas vyskupo ar diakono 
savybes, pamini, kad šie būtų „ik kartą vedę“ (1 Tim 3, 2.12), jis 
turi omeny ne kad jie toliau gali gyventi santuokoje, bet kad antrą 
kartą vedęs vyras netinka gyventi susilaikymo gyvenimą. Kas po 
savo pirmosios žmonos mirties dar jaučia naujos santuokos poreikį, 
tas atrodo neturįs pašaukimo gyventi celibate. Kitaip šie apaštalo 
žodžiai neturėtų jokios prasmės, nes jei dvasininkas gali toliau 
gyventi santuokoje, tai antroji santuoka neturėtų būti kliūtimi 
šventimams. 

Vienas iš Bažnyčios Tėvų, šv. Epifanijus iš Salamio (315—403) 
rašo: „Geriausia, jei kunigais taptų visiškai skaistūs vyrai, o jei ne, 
tai vienuoliai; tačiau jei ir vienuolių pritrūktų šioms pareigoms, tai 
kunigai turi būti išrenkami iš tų, kurie susilaiko nuo savo žmonų arba 

paprasčiausiai iš tų, kurie buvo vedę, tačiau dabar yra našliai.“' Be 
kita ko, šis Tėvas skundžiasi, kad šios taisyklės kai kur jau 
nebesilaikoma: „Kai kuriose vietose kunigai, diakonai ir 
subdiakonai pradeda vaikus. Aš atsakau, kad tai vyksta ne pagal 
taisykles, o dėl žmonių aplaidumo. “2 Kai IV a. buvo išleisti pirmieji 
išsamūs celibato įstatymai, jie buvo paskelbti ne kaip naujovės, o 
kaip senosios tvarkos galiojimo naujas patvirtinimas. 390 m. Afrikos 
Susirinkimo Tėvai, sugriežtindami celibato pareigą, aiškiai rėmėsi 
netgi apaštalų tradicija. 

Šiandien dažnai teigiama, jog celibatas esąs XII a. išradimas. 
Čia tiesos yra tik tiek, kad Laterano II Susirinkimas (1139) paskelbė, 
jog ateityje dvasininkų santuokos būsiančios ne tik neleidžiamos, bet 
ir negaliojančios. Prieš tai diakonų arba kunigų santuoka buvo 
laikoma nors ir sunkia nuodėme, bet galiojančia santuoka. 


83. Kodėl Rytų Bažnyčios kunigai gali gyventi santuokoje? 


Rytų Bažnyčia viename VII a. sinode (Trulio II Sinodas 691 
m.) nusileido tada paplitusiai praktikai ir leido iki šventimų 
vedusiems kunigams toliau gyventi santuokoje. Tik vyskupams liko 
privaloma senoji praktika. Popiežiai šią taisyklę paliko galioti ir į 
vienybę su Apaštalų Sostu grįžusiems Rytų Bažnyčios kunigams. 

Turime suprasti, jog tai buvo atsitraukimas nuo ankstesnio 
idealo. Rytų Bažnyčia dar išlaikė tam tikras šio idealo liekanas: 
diakonas arba kunigas gali gyventi tik iki šventimų sudarytoje 
santuokoje, bet negali sukurti naujos. Taigi jei jo žmona miršta, jis 
privalo likti nebevedęs. Vyskupai įprastai renkami tik iš vienuolių 
luomo, kuriame celibatas išliko privalomas. Tačiau jei vyskupu būna 
išrenkamas vedęs kunigas, tai jis privalo nuo savo žmonos atsiskirti. 

Apskritai, Rytų Bažnyčios tikintieji vedusius kunigus vertina 
kitaip, nei kunigus iš vienuolių luomo. Jie irgi mano, jog nevedęs 
kunigas tobuliau atspindi kunigo idealą, ir juo labiau pasitikima per 
išpažintį. 


„Expositio fidei, 21. PG 42, 824. 

„Haer. 59,4. PG 41, 1024. 

3 Pig. puikią knygą šia tema: Stickler, Kard. A., Der Klerikerzėlibat. Abensberg, 
Kral Verlag, 1993. 


2.L 


o TB 
VšĮ „Laetitia“ leidybinio projekto „Už Tradiciją“ 
knygos 


Siūlome įsigyti knygynuose, o taip pat Šv. Kazimiero 
priorate, Birutės g. 1, Kaune. 


Tėvas Emanuelis - "TRAKTATAS APIE 
1 BAŽNYČIOS TARNYSTĘ 

Minkštas viršelis, 52 p. Kaina 2 Lt. 

Žymaus prancūzų klebono, benediktino vienuolio, 
dvasinio rašytojo patarimai broliams kunigystėje, 
kaip išlaikyti maldos dvasią Bažnyčios tarnystėje. 


TRADICINĖS IR NAUJOSIOS MIŠIOS 
1969 m. liturginės reformos problema (straipsnių 
rinkinys) 

Minkštas viršelis, 622 p. Kaina 20 Lt. 

Detali teologinė ir liturginė Naujųjų Mišių analizė 
atskleidžia, kad šios apeigos nesuderinamos su 
katalikų Tradicija. Trumpa Romos ritualo istorija, visas tradicinių 
ir Naujųjų Mišių tekstas. 


Šveicarijos fondas „UŽ GYVYBĘ“ - 
„MIRJAM... KODĖL TU VERKI?“ Moterų 
kančios po aborto 

Minkštas viršelis, 184 p. Kaina 5 Lt. 

Autentiški moterų liudijimai apie išgyvenimus po 
aborto (poabortinį sindromą). Knyga atvirai sako 
tiesą apie negimusių vaikų žudymą ir jo pasekmes pačiai motinai. 

tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre?o pozicijai! 


Atstoja populiarų įvadą į moderniąją filosofiją. 


krizės Katalikų Bažnyčioje. 


Šv. Vincentas Lerinietis - PRIMINIMAS 
Minkštas viršelis, 72 p. Kaina 5 Lt. 

Tai klasikinis veikalas apie Tradicijos reikšmę 
Bažnyčioje, kuriuo rėmėsi popiežiai ir Bažnyčios 
susirinkimai. Ši knyga parašyta V amžiuje, bet kaip 
niekada aktuali šiais modernizmo laikais. 


Arkivysk. Marcel Lefebvre - 
ATVIRAS LAIŠKAS SUTRIKUSIEMS 
KATALIKAMS 

Minkštas viršelis, 160 p. Kaina 7 Lt. 

Kodėl žymus misionierius ir hierarchas ryžtasi 
konfliktui su Roma? Nes iškilo grėsmė katalikų 


Kun. Juozas Lomanas -  OUO 
MODERNIOJI EUROPA? 

Minkštas viršelis, 336 p. Kaina 12 Lt. 
Europos kelias iš pagonybės į katalikišką civilizaciją ir 
atgal į pagonybę. Tragiška istorija, iliustruota šimtais 
citatų iš žymių filosofų ir mokslininkų veikalų. 


VADIS, 


ROMA IR TRADICIJA. Šv. Pijaus X kunigų 
brolijos derybos su Vatikanu 2004 metais 

Segta, 80 p. Kaina 3 Lt. 

Rinkinyje pateikti interviu ir Brolijos gen. vyresniojo 
paskaita atskleidžia, kad Brolijos siūlomas grįžimas 
prie Tradicijos yra vienintelė išeitis iš šiandieninės 

Šv. Liudvikas Marija Grinjonas de Monforas — 
AUKSINĖ KNYGA 

Kietas viršelis, 324 p. Kaina 24 Lt. 

XVIII a. prancūzų šventojo veikalų apie tobulą 
pamaldumą Švč. Mergelei Marijai rinkinys. Katalikų 
dvasinės literatūros klasika. 


AUKŠTYN ŠIRDIS - 

AUKŠTYN ŠIRDIS Katalikų maldos ir giesmės 

: Net 900 puslapių ant plono popieriaus, kietas viršelis. 
Kaina 39 Lt. 

Šv. Mišių (pagal 1962 m. Mišiolą) tekstas lotynų ir 
lietuvių kalbomis, visos žymiausios maldos, litanijos 
ir pamaldžios praktikos, šimtai lotyniškų ir lietuviškų giesmių 
(daugelis iš jų su natomis), patogi maldų ir giesmių rodyklė. 
Geriausia dovana Pirmosios šv. Komunijos ar Sutvirtinimo proga! 


| Naujiena 


BAŽNYČIOS MOKYMAS - 

I knyga: Apie Bažnyčią 

Kietas viršelis, 180 p. Kaina 22 Lt. 

„Apie Bažnyčią“ prasideda knygų serija su garsiomis 
enciklikomis it Bažnyčios magisteriumo tekstais. 
(Daugelis iš jų pirmą kartą išversta į lietuvių kalbą.) 
Daug mūsų laikmečio klausimų bei problemų popiežiai jau seniai 
numatė ir davė atsakymą. Pirmos knygos skaitytojas sužinos daug 
apie Bažnyčios įsteigimą ir konstituciją ir jos reikalingumą 
išganymui, taip pat apie popiežių ekumenizmo judėjimo įvertinimą 


iki Vatikano antrojo Susirinkimo. 

Mes planuojame išleisti: 


BAŽNYČIOS MOKYMAS — 
II knyga: Bažnyčia ir liberalizmas 


Pradėtos serijos tęsinys. 
Pasirodys birželio mėnesio. 


Trečia knyga: „Apie Santuokos sakramentą ir auklėjimą“ 
Ketvirta knyga: „Modernizmas“ 

Penkta knyga: „Švč. Mergelė Marija išganymo darbe“ 
Serija bus tęsiama. 


Prel. Dr. F. Barkus - DIEVAS IR ŽMOGUS 
Labai geras katekizmas suaugusiems ir vyresniems vaikams. 
Pirmą kartą išleistas Romoje 1950 m, maždaug 500 p. 


(Ne tik) Anekdotas 


Vienas knygynas mums gražino atgal šv. Liudviko „Auksinę 
knygą“ su pastaba, „kad Lietuvos Vyskupų Konferencija uždraudė 
jos platinimą.“ 

Kitas knygynas labai apgailestavo, kad jie privalo mūsų išleistą 
knygą su enciklikomis pirmiausia leisti peržiūrėti jų teologui. Jie 
sakė, kad turėtų laikytis tokio nurodymo. 

Keista: sektantai ir ezoterikai gali (netgi be pastabų) platinti jų 
žalingus raštus per katalikų knygynus. Bet Lietuvos Vyskupų 
konferencija bijo Šventųjų ir Popiežių tekstų. Mes linkime 
vyskupams niekada neturėti didesnių problemų. 


Tegul taip būna! Padėkite JŪS mums platinti gerą literatūrą 
(irypač kunigams) sielų išganymui! 


REKOLEKCIJ Os 


pagal š šv. Ignacą | 


moterims: rugpjūčio 2— 7 d. 
vyrams: rugpjūčio 23 — 28 d. 


Penkios dienos tam, kas svarbiausia gyvenime: 


Koks mano gyvenimo tikslas? — Kaip išgelbėti savo sielą? — Atlikti 
gerą gyvenimo ižpažintį. — Kaip tvarkyti savo gyvenimą šitam 
tikslui? — Kaip Kristaus pavyzdys rodo man kelią? — Giliau pažinti 
tikėjimą. — Mano vieta bažnyčioje. — Kodėl katalikų tikėjimas 
teisingas? 


Rekolekcijos — tai apmąstymo laikas Dievo akivaizdoje. Padedant 
kunigų paskaitoms, be pasaulio triukšmo ir išsiblaškymo, tyloje yra 
vienintelė galimybė rimtai apgalvoti svarbiausius gyvenimo 
klausimus. Kiekvieną dieną šv. Mišios. Kunigai pasiruošę jus 
išklausyti ir jums padėti. 


Ypač šiandien rekolekcijos yra svarbu! 


„Iki rekolekcijų mano tikėjimas buvo drungnas. Per rekolekcijas atradau Gyvąjį 
Tikėjimą. Supratau, Kam gyvenu, gyvenimas įgavo naują prasmę. Supratau, 
Kad turiu netrukdyti Dievui išganyti mano sielą, kad esu molis Jo rankose. 
Dėkoju Dievui už suteiktą Tikėjimo malonę.“ 
Viena rekolekcijų dalyvė 2009 m. 
Rekolekcijos vyks šv. Kazimiero priorate, Birutės g. 1, Kaune. Jos 
prasidės pirmadienį, 12 val. (prašome atvykti ne vėliau kaip iki 11.30 
val.) ir baigsis šeštadienį po Mišių (šv. Mišios 11 val.). 
Auka už nakvynę ir maistą — 200 Lt. 
Norinčius dalyvauti rekolekcijose prašome kreiptis į priorato 
kunigus: 


tel.: (8—37) 345357 arba 8-618—12953, 
arba el. paštu prioratas(a)fsspx..lt. 

Liturginis kalendorius 
Gegužės 

Gegužės 1 Š - Šv. Juozapas Darbininkas, išp. — I klasė. 
Nek. Marijos Širdies šeštadienis. 
Gegužės 2 S - IV sekmadienis po Velykų — II klasė. Motinos diena. 
Gegužės 3 Pr — Eilinė diena — IV. klasė; šv. Aleksandro I, pop., Evencijaus ir 
Teodulo, kankinių, ir šv. Juvenalio, vysk. ir išp., minėjimas. 
Gegužės 4 A - Šv. Monika, našlė — III klasė. 
Gegužės 5 T - Šv. Pijus V, pop. ir išp. — III klasė. 
Gegužės 6 K - Eilinė diena — IV klasė. — Kunigų ketvirtadienis. 
Gegužės 7 P - Šv. Stanislovas, vysk. ir kank. — III klasė. 
Švč. Jėzaus Širdies penktadienis. 
Gegužės 8 Š - Eilinė diena — IV klasė. 
Gegužės 9 S— V sekmadienis po Velykų — II klasė. 
Gegužės 10 Pr — Šv. Antoninas, vysk. ir išp. — III klasė; šv. Gordiono ir Epimacho, 
kank., min. (Kaišiadorių vyskup.: katedros konsekr. metinės — I klasė.) —- Maž. lit. 
Gegužės 11 A - Šv. Pilypas ir Jokūbas, apašt. — II klasė. — Maž. litanijos. 
Gegužės 12 T- Žengimo į dangų vigilija — II klasė. - Mažosios litanijos. 
Gegužės 13 K - Viešpaties Žengimas į dangų (Šeštinės) - I klasė. 
Gegužės 14 P - Eilinė diena — IV klasė; šv. Bonifaco, kank., min. 
Gegužės 15 Š - Šv. Jonas Krikštytojas Salietis, išp. — III klasė. 
Gegužės 16 S - Sekmadienis po Žengimo į dangų - II klasė. 
Gegužės 17 Pr - Šv. Paskalis Bailonas, išp. — III klasė. 
Gegužės 18 A - Šv. Venantas, kank. — III klasė. 
Gegužės 19 T — Šv. Petras Celestinas, pop. ir išp. — III klasė; šv. Pudencijonos, 
merg., min. 
Gegužės 20 K - Šv. Bernardino Sieniečio, išp., min. 
Gegužės 21 P - Eilinė diena. 
Gegužės 22 Š - Sekminių vigilija - I klasė. 
Patariamas pasninkas ir susilaikymas nuo mėsiškų valgių. 
Gegužės 23 S - Sekminių sekmadienis — I klasė. 
Gegužės 24 Pr — Pirmadienis Sekminių oktavoje — I klasė. 
Gegužės 25 A - Antradienis Sekminių oktavoje — I klasė. 
Gegužės 26 T - Sekminių metų ketvirčio diena — I klasė. 
Patariamas pasninkas ir susilaikymas nuo mėsiškų valgių. 
Gegužės 27 K - Ketvirtadienis Sekminių oktavoje — I klasė. 
Gegužės 28 P - Sekminių metų ketvirčio diena — I klasė. 
Patariamas pasninkas ir susilaikymas nuo mėsiškų valgių. 
Gegužės 29 Š- Sekminių metų ketvirčio diena — I klasė. 
Patariamas pasninkas ir susilaikymas nuo mėsiškų valgių. 
Gegužės 30 S - I sekmadienis po Sekminių, Švenčiausiosios Trejybės šventė — 
I klasė. Tėvo diena. 
Gegužės 31 Pr - Švč. M. Marija Karalienė — II klasė; šv. Petronėlės, merg., min. 

Birželis 


Birželio 1 A — Šv. Angelė Meriči, merg. — III klasė. (Telšių vyskupijoje: Šv. 
Justinas, kank., vyskupijos globėjas — I Klasė.) 

Birželio 2 T- Eilinė diena; šv. Marcelino, Petro ir Erazmo, vys., kank. min. 
Birželio 3 K — Švenčiausiojo Kristaus Kūno šventė (Devintinės) - I klasė. 
Kunigų ketvirtadienis. 

Birželio 4 P — Šv. Pranciškus Karačiolas, išp. — III klasė. 

Švč. Jėzaus Širdies penktadienis. 

Birželio 5 Š — Šv. Bonifacas, vysk. ir kank. — III klasė. 

Nek. Marijos Širdies šeštadienis. 

Birželio 6 S - II sekmadienis po Sekminių, — II klasė. 

Birželio 7 Pr - Eilinė diena. 

Birželio 8 A - Eilinė diena — IV klasė. 

Birželio 9 T - Eilinė diena — IV klasė; šv. Primo ir Felicijono, kankinių, min. 
Birželio 10 K — Šv. karalienė Margarita, našlė — III klasė. 

Birželio 11 P - Švenčiausiosios Jėzaus Širdies šventė — I klasė. 

Birželio 12 Š — Šv. Jonas Fakundas, išp. — III klasė; šv. Bazilido, Kirino, Naboro ir 
Nazarijaus, kankinių, min. 

Birželio 13 S - III sekmadienis po Sekminių — II klasė. 

(Vilkaviškio vyskupijoje: Šv. Antanas Paduvietis, išp. ir Bažn. mok., vyskupijos 
globėjas — I klasė.) 

Birželio 14 Pr - Šv. Bazilijus Didysis, vysk., išp. ir Bažn. mok. — III klasė. 
Birželio 15 A — Eilinė diena — IV klasė; šv. Vito, Modesto ir Krescencijos, 
kankinių, min. 

Birželio 16 T - Eilinė diena — IV klasė. 

Birželio 17 K — Šv. Grigalius Barbadikas, vysk. ir išp. — III klasė. 

Birželio 18 P — Šv. Efremas Siras, diakonas, išp. ir Bažn. mok. — III klasė; šv. 
Morkaus ir Marcelijono, kankinių, min. 

Birželio 19 Š — Šv. Julijona Falkonieri, merg. — III klasė; šv. Gervaso ir Protazo, 
kank., min. 

Birželio 20 S - IV sekmadienis po Sekminių,- II klasė. 

Birželio 21 Pr - Šv. Aloyzas Gonzaga, išp. — III klasė. 

Birželio 22 A - Šv. Paulinas Nolietis, vysk. ir išp. — III klasė. 

Birželio 23 T - Joninių vigilija — II klasė. 

Birželio 24 K — Šv. Jono Krikštytojo Gimimas (Joninės) — I klasė. (Kauno 
arkivyskupijoje: arkivyskupijos globėjas.) 

Birželio 25 P - Šv. Vilhelmas, abatas — III klasė. 

Birželio 26 Š— Šv. Jonas ir Paulius, kankiniai — III klasė. 

Birželio 27 S - V sekmadienis po Sekminių, — II klasė. 

Birželio 28 Pr — Petrinių vigilija — II klasė. 

Birželio 29 A - Šv. Petras ir Paulius, apaštalai (Petrinės) — I klasė. 

Birželio 30 T — Šv. Pauliaus, apaštalo, paminėjimas — III klasė; šv. Petro, ap., min. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 


9.00 Švč. Sakramento adoracija. 
10.00 Giedotinės šv. Mišios, po jų — katekezė. 
Šiokiadieniais: 
I-II ir V: 
7.15* Šv. Mišios / 18.00 gegužinės arba birželinės pamaldos 
/19.00 šv. Mišios. 
VI: 


9.00 Šv. Mišios. 
* Šių Mišių gali nebūti, prašome iš anksto pasiteirauti tel. 8—618—12953, 


Galimybė atlikti išpažintį iki rožančiaus (vakarinių pamaldų), 
“ šeštadienį ir sekmadienį — iki rytinių šv. Mišių, taip pat kitu laiku 
paprašius kunigo. 


Šiauliai 
Švč. Mergelės Marijos Gimimo koplyčia 
Vilniaus g. 68. 
Sekmadieniais: 
16.30 giedotinės šv. Mišios su pamokslu. 


Galimybė atlikti išpažintį iki Mišių, taip pat kitu laiku paprašius 
kunigo. 


Galimybė susitarti dėl kitų sakramentų, ligonių aplankymo ir 
| katekizmo pamokų: 8-618—12953. 


Šv. Kazimiero prioratas 
Birutės g. 1, LT-45320 Kaunas 
Tel./Faks: (8-37) 749563 
Tel: (8-37) 345357 
El. paštas: prioratas(Ofsspx.lt 
Mob.: 8-618-12953 
Interneto svetainė: http://fsspx.lt 
Mūsų sąskaitos Vilniaus banke: 
VšĮ „LAETITIA“, a.s.: LT 17 7044 0600 0100 9465 (aukoms) 
VšĮ „LAETITIA“, a.s.: LT 02 7044 0600 0542 9928 (knygoms) 
Įmonės kodas: 110089710 


